הטמאן

האטמאן (רוסית: атаман, אוקראינית: גטמאן гетьман, בדרגה נמוכה יותר "אוטאמאן" отаман, בפולנית
הטמאן hetman) תואר שניתן למנהיגי קוזאקים ו/או היידמקים, בעיקר אצל הקוזקים האוקראינים שעל הדנייסטר. 
תואר האטמאן ניתן למנהיגים צבאיים של קוזקים או היידמקים. היו האטמאנים ששימשו כמפקדי הצבא או כמפקדי מערכה או כמפקדי מחנה קוזקים. ההטמאנים נבחרו לכך על ידי הקוזקים.
האטמנים מפורסמים היו איוואן מזפה, פטרו סחאידאצ'ני ובוגדן חמלניצקי. בזמנים המודרניים נטלו לעצמם תואר זה גם פבלו סקורופדסקי, סמיון פטליורה, גריגורי סמיונוב ואחרים.
תפקיד ההאטמאן בנסיכויות הרומניות היה שונה במקצת והתקבל כמינוי מטעם השליט.

אטימולוגיה

מקור המילה "האטמאן" הוא ככל הנראה במילה הגרמנית Hauptmann "האופטמאן", מילה המורכבת מ"האופט" = ראש, ראשי, עיקרי, ו"מאן" = אדם, גבר. (בלהג ה-hochdeutsch של הגרמנית). בלהג ה- plattdeutsch של הגרמנית, המילה היא hod-man (הוד-מאן) מילה זו קיבלה מאוחר יותר בגרמנית משמעות של דרגת קפטן (מילה שגם היא באה מהמילה "ראש" בלטינית - caput) או סרן. בימי הביניים המילה הייטמן הייתה בשימוש המורדים ההוסיטים בצ'כיה ובצורה האטמאן ציינה את תפקיד של מפקדי צבא בפולין וליטא המאוחדות. המילה האטמאן הפכה גם לתואר אציל ממונה בארצות הרומניות - מולדובה וואלכיה.
אצל הקוזקים המילה הופיעה כהאטמאן או אטאמאן תחת השפעה טורקית - טטארית. למילה "אטא" בשפות טורקיות-טטאריות משמעות של "אבא" והסיומת "מאן" היא סיומת מגדילה. באוקראינית המילה מקבלת גם הצורה אוטאמאן שבה המילה "אוטה" מזכירה מילים סלאביות בשביל "אב" (ברוסית - אוטץ או אטץ, באוקראינית טאטקו, באטקו)

הייטמאן בצ'כיה

בימי מלחמות ההוסיטים הייטמאן (hejtman) היה מנהיג המחנה המרכזי שלהם, "תבור". ההייטמן הראשון היה יאן ז'יז'קה בשנת 1420.
ברפורמה האדמיניסטרטיבית של צ'כיה בשנת 2000 נעשה שימוש מחדש של שם הייטמן בשביל תפקיד ראש האדמיניסטרציה של מחוז (קראי).

הטמאן בפולין וליטא

ההטמאן (hetman) הגדול wielki hetman היה תואר המפקד העליון בשתי ארצות אלה.
הוא היה באופן אוטומטי שר בממשלה של הדוכס ליטא ושל מלך פולין. ההטמאן הגדול הראשון של הדוכסות הגדולה של ליטא היה קונסטנטין אוסטרוגסקי בשנת 1497. ההטמאן הגדול הראשון של ממלכת פולין היה מיקולאי קמנייצקי בשנת 1503.
להיטמאן הגדול היה תכופות גם סגן שנקרא הטמאן השדה (הטמאן קרב)
שפיקד על כוחות צבאיים רק בימי מלחמה, לבד או תחת פיקודו של ההטמאן הגדול. תפקידים אלה היו קיימים עד לסיום קיומה של המדינה המשותפת הפולנית -ליטאית - רפובליקת שתי האומות, ב-1795.

הטמאנים ואוטאמאנים אצל הקוזקים

החל מסוף המאה השש-עשרה גם הקוזקים מזפורוז'יה קראו למפקדיהם בשם הטמאן או בגרסה אחרת, מושפעת כנראה משפות טורקיות-טטאריות - אטאמן - או  קושובי אוטמאן 
otaman koszowy (בכתיב פולני).   
בשנת 1572, העניק מלך פולין סטפאן באטורי תואר הטמאן (באוקראינית - גטמאן או אטאמאן) למפקד בצבא הסדיר הקוזקי (באוקראינית Реєстрове козацьке військо רייסטורבה קוזצקה ויאיסקו)
שבשרות האיחוד הפולני ליטאי.
ההטמאן הקוזקי הראשון היה דימיטרי וישניובצקי.
באמצע המאה השש-עשרה תחת הנהגתו של בוגדן חמלניצקי, מנהיג מרד הקוזקים מזפורוז'יה הוקמה ישות מדינית המוכרת בשם ההטמאנט הקוזקי (Гетьманщина גטמאנשצ'ינה) שהתקיים בין השנים 1649–1754 קודם בחסות פולין ובין 1654 - 1707 ובין 1764-1709 בחסות האימפריה הרוסית. 
בהירארכיה של ההטמנאט הקוזאקי, אוטאמאן הייתה דרגה צבאית נמוכה - למשל של מפקדי יחידת לא קוזקיות נספחות - כמו למשל של יחידות תותחנים, בעוד ההאטמאן היה המפקד העליון, ראש מדינת הקוזאקים בפועל. 
השם אטאמאן היה בשימוש במיוחד אצל מפקדי הקוזקים הרוסים - למשל הקוזקים של הדון.
אחרי חלוקת אוקראינה בעקבות הסכם אנדרוסובו משנת 1667 הקוזקים האוקראינים בשרות מלכי פולין נקראו קוזקים של הגדה השמאלית (של הדנייסטר) ואלו שבחסות הצארים הרוסים נקראו קוזקים
של הגדה הימנית. שני האגפים הונהגו על ידי האטמאנים.
אחרי השהיה של תואר ההאטמאן של הקוזקים בשנים 1734-1750, הקיסרית יקטרינה השנייה ביטלה סופית את מוסד ההטמנאט ואת תפקיד ההטמאן של הקוזקים בשנת 1764.

הטמאנים או אוטאמאנים באוקראינה המודרנית

התפקיד הצבאי של האטמאן או אוטמאן הוקם לתחייה בתחילת המאה ה-20 על ידי התנועות הלאומיות של האוקראינים.
כך הגנרל פבלו סקורופדסקי אימץ לעצמו את התפקיד של הטמאן.
אחריו גם סמיון פטליורה הכריז עצמו אוטמאן ראשי (גולובוי אוטמאן) - מפקד עליון של צבא אוקראינה.
דרגות צבאיות שונות של הטמאנים היו גם בשימוש של הצבא האוקראיני הגליציאני שבמסגרת צבא אוסטרו - הונגריה בימי מלחמת העולם הראשונה. 
מנהיגי פרטיזנים אוקראינים בתקופות שונות של המאבק נגד פולין, נגד שלטון ברית המועצות או הכיבוש הגרמני הנאצי נקראו גם כן הטמאנים או אוטמאנים.

האטמאנים במולדובה

שם התפקיד הבכיר של האטמאן hatman הגיע מפולין למולדובה במאה ה-16 והחליף את התפקידים של פורטאר (portar) (שוער - כלומר שומר השער, מפקד חיל המצב) או פרקלאב (pârcălab) או נוסף אליהם. תחום אחריותו היה צבאי. "שוער" בירת מולדובה באותן השנים, סוצ'אבה, קיבל גם את התואר האטמאן - כלומר מפקד הצבא.
במחצית השנייה של המאה השש-עשרה ההאטמאן תפס את המקום הרביעי בהירארכיה של מועצת החצר (ה"דיוואן"). במשך הזמן נוספו לו גם תפקידים כלכליים והוא נחשב תפקיד מקביל לזה של ספטאר גדול בואלאכיה.
במאה ה-17 אחד משליטי מולדובה, גאורגה דוקה, קיבל מידי הסולטאן הטורקי גם את תפקיד ההאטמאן של אוקראינה שהיה שקול כנגד זה של ראש מדינת חסות נוספת.